Aarhuus Stifts-Tidende, 1831-06-14
Odense, den 8de Junii. "Kongen kommer! Dette var de foregaaende Dages Løsen; Enhver saae længselfuld Øieblikket imøde, Alle ligesom kappedes om Tilberedelser til en Modtagelse, som kunde vidne om den Hengivenhed, Troskab og Kjærlighed, der er den bedste Monarks sødeste Løn. Hs. K. H. vor elskede Gouverneur, Prinds Christian Frederik, Stiftamtmanden, a, vare Dagen forud reiste til Nyborg for at modtage Hs. M., som indtraf dertil om Morgenen mellem Kl. 7 og 8. En Eskorte af det her garnis. Dragonregiment og hele dets Officeerkorps med Hs. K. H. Prinds Frederik Carl Christian i Spidsen, samt Odense borgerlige ridende Jægerkorps, var draget Hs. M. imøde. Kl. 1 holdt Monarken sit Jndtog gjennem Møllebroporten, under Kanonskud og Klokkeringning. Udenfor Byen havde Magistraten og Byens Repræsentanter posteret sig, og paa hver Side af Jndkjørselen var opført Løvhytter, hvorfra 12 unge festligtsmykkede Borgerdøttre, rakte Hs. M. Blomsterkrandse imøde, samt en Krands og et Digt, forfattet af Stiftsprovst Dr. Faber, saalydende: Oelskte Konge! Vi Borgerfolk fuldt vel forstaae Vor Konge elske, ære, lyde; Dog ei i kunstigt Sprog formaae Vi Hjertets Tanker Dig at byde; Derfor en Krands vi kjærligen Dig bragte; Den simple Tolk Du ikke vil foragte. Dens Blomster smilende de Ord fremnynne: Saa blomstrer Kjærlighed til Dig i Borgerbarm; Og Bladet af den stærke Egestamme vil forkynde: Vor Tro mod Dig er stærk i Borgerarm; ret hilset være Du med Fryd Og sanddru Glædes Jubellyd. trofaste Borgere. Nu fremtraadte 60 Borgere og udbade sig den Naade at maatte fraspænde og trække Vognen, men da Hs. M. høimodig frabad sig dette Beviis paa deres undersaatlige hengivenhed, fulgte de Parviis paa begge Sider af Vognen til Slottet. Det borgerlige Fodjægerkorps paraderede udenfor Porten, hvor en Æresbue var opreist, Borgerkompagnierne stode paa Skjolden. Paa Fisketorvet var opført en Æresport i høi og ædel StylTempelform med 4 Kolonnader og 2 Buegange. Straefter Aftrædelsen var Cour, og neppe en halv Time derefter indfandt Hs. M. sig paa det store Torv, hvor hele Borgervæbningen var opstillet. Da den, paa Hs. M. befaling havde gjort Revuemarschen, yttrede Monarken sin allernaadigste Tilfredshed med den Orden som fandtes i denne Stads Borgervæbning. Hs. M. begav sig derpaa til St. Knuds Domkirke, hvis Pulpiturer vare fyldte med Tilskuere, og hvor en Forsamling af begge Kjøn afsang et smukt Chor. Derfra gik Hs. M. til Gymnastet, i hvis Festsal Cathedralskolens Disciple tolkede Hs. M. deres Taknemmelighed ved en Sang. Medens Hs. M. besaae Skolebibliotheket, der bestaaer af over 8000 Bind, havde Disciplene forføiet sig til deres Klasser i Skolens Lokale, hvor Hs. M. i fulde 3/4 Time værdigede Ungdommen sin allerhøieste huldsalige Opmærksomhed, som efterlod et paa Lærere og Disciple uudsletteligt Jndtryk. Efter at Hs. M. havde taget alle Byens offentlige Jndretninger i allernaadigst Øiesyn, blev der endnu givet Cour for Damer, hvorpaa der holdtes Tafsel. Foruden det kgl. Taffel paa 40 Couverts for Herrer og Damer, var der 2 Marskalkstafler paa 50. Efter Taffelet overleverede Borgmesteren, Justitsraad Reimuth, i Spidsen for Byens Repræsentantere, og i hele Borgerskabets Navn, en Adresse. Paa Hs. M. befaling oplæste Borgmesteren samme, og kjendelig bevæget ved dens hjertelige Udtryk, svarede den eiegode Konge: "at Jntet var ham kjærere, end at gjøre sit Folk lykkeligt." Om Aftenen var hele Byen illumineret, og prydet med mange smukke Transparenter, blandt hvilke, ved sit overraskende Skue, især udmærkede sig et paa Cancellieraad Hempels, lille Graabrødretaarn, hvor det kgl. Navnetræk med Krone, omgiven af en straalende Glorie, syntes at være fæstet paa den lætovertrukne Luftgrund, og kunde sees fra mange af Byens Gader. Kl. 10 blev der opført et smukt Fakkeltog, hvori Officerer, Embedsmænd, Borgere, Sømænd, Bønder &c. deeltoge, broderligen blandede mellem hverandre. Toget forsamledes i Slotshaugen, hvor det blev overrasket med, at Hs. K. H. Prinds Frederik yttrede det for Alle saa kjære Ønske, ogsaa at tage Deel deri. Det begav sig derpaa hen til den grønne Plads ligge for Slottet, Sang= og Musikchoret i Midten, Faklerne en Halveirkeludenom, og Søemændene med det danske Flag bagved.